rlitschk/wikidir huggingface dataset:
Theben in Böotien (mykeen. Greek. te-qa, ooltgreeksch Θῆβαι (Thebai), F.Pl., lat. Thebae, neegr. Θήβα (Thiva), F.Sg. weer de gröttste Stadt in de Landschop Böotien in Grekenland. Se liggt up de Vörbargen vun den Teumessos. Al Homer hett vun ehr schreven un hett ehr „Stadt vun de seven Doren“ (Thebe Heptapylos) nömmt. In de Tied vun de Antike weer se de wichtigste Stadt vun den Bund vun Böotien. Hüdigendags leevt dor 23.820 Inwahners (2001). Tohopen mit annere Öörd an de Ägäis warrt Theben to’n eersten Mol nömmt up en Inschrift ut Ägypten üm 1355 v. Chr. rüm. Dat is an to nehmen, dat de Stadt al in de Tied vun de Mykeners de Hööftstadt vun Böotien weer un ene wichtige Rull speelt hett an de ööstliche Middellannsche See. Gegen 1200 v. Chr. is Theben in Dutt haut wurrn, man wieterhen leven dor Lüde. Later höör Theben to den Bund vun Böotien. In Theben hett de Böotarch seten. Dor weer de Stadt de Hööftstadt vun Böotien mit. 728 v. Chr. hett Philolaos vun Korinth de Stadt nee Gesetten geven. 507 v. Chr. hett Theben en Krieg gegen Athen anfungen, is avers unnerkregen wurrn. In de Perserkriegen stünn de Stadt mit Orchomenos up
De Peloponnes'sche Krieg weer en Krieg twuschen den Bund vun’n Peloponnes unner Leit vun Sparta un den Seebund vun Attika unner Athen in dat ole Grekenland. He duer meist dartig Johre, vun 431 – 404 v. Chr.. He kann indeelt weern in dree Afsnitten. Toeerst weer dat „Archidamos sien Krieg“ (431 – 421 v. Chr.). Denn keem de Tied vun „Nikias sien Freden“ (421 – ca. 413 v. Chr.). Un amenne geev dat denn noch den „Krieg vun Dekeleia“. De eerste Afsnitt hett sien Naam kregen vun Archidamos II.. He weer Feldherr un König vun Sparta. In düsse Johren weer Athen siene Flotte de Spartaners över. Unverwohrens grepen de Atheners mit ehre Scheepe den Peloponnes an un versöchen, Sparta un siene Verbünnten möör to maken. Sünst hefft se sik ehrder torüch holen un sünnerlich hefft se dat dor nich up anleggt, dat se mit Sparta sien Heer tohopenstöten döen. An Land weer nämlich Sparta de Atheners över. Wenn nu de Spartaners över Land anmarscheern döen up Athen to, denn sünd de Inwwahners vun Attika achter de groten Stadtmuern vun Athen bröcht wurrn. Düsse Muern weern swaar in to nehmen. De Atheners hefft denn vun jem ehre dicken Muern ut de
Disse Artikel is man blots en Stubben. Du kannst Wikipedia helpen un em verbetern. Pritzwalk is ene lütte Stadt in’n Landkreis Prignitz in Nordwestbrannenborg mit 13.000 Inwahners. Dat gifft ene Isenbohnverbindung noh Wittstock. Herbert Quandt, de inst de Bayerischen Motorenwerke harr, weer ut Pritzwalk. De Börgermeester is Wolfgang Brockmann vun de FDP. Pritzwalk is in de Niege Hanse. In Pritzwalk is ene Hallenkark ut de Gotik. De Kreisstadt is Perlberg. En anner Stadt in’t Rebeet is Wittenberge.
Hans-Heinrich Heiner Ehlen (* 20. August 1949 in Zeben) is en neddersassischen Politiker von de CDU. He is sied 2003 Maat von de Landsregeren in Neddersassen. Na sien Schooltied in Kalv un Zittens hett Ehlen sien Meester as Buur maakt. Von 1976 bet 2003, as he in de Landsregeren gahn is, weer he Buur op’n egen Hoff. Ehlen is verheiraadt un hett veer Kinner. Ehlen weer toeerst blot in de Gemeen Kalv in’e Politik aktiv un later denn in’n Landkreis Rodenborg. 1993 is he in de CDU ringahn un is glieks 1994 in’n Neddersassischen Landdag rinkamen. As Krischan Wulff 2003 de Regeren övernahmen hett, is Ehlen Minister för Eten un Drinken, Buuree, Verbrukerschutz un dat Entwickeln von’t Land worrn. He weer sieddem Maat von de Regeren Wulff I un Wulff II. In' Mai 2010 is he nah en Kabinettsümbilden ut de Regeeren weer utscheeden. Websteed von Hans-Heinrich Ehlen (hoochdüütsch) Ehlen op de Sieden von dat Ministerium (hoochdüütsch)
Dit Woort hett noch annere Bedüden: kiek dorför ünner Solt (Mehrdüdig Begreep). Disse Artikel is man blots en Stubben. Du kannst Wikipedia helpen un em verbetern. Een Solt (n., ook Salt, Saolt, Sault, Sölt oder Sult) is allgemeen en cheemsch Verbund, de ut Ionen besteiht. De positiven Ionen sind de Kationen, de negativen de Anionen. Düsse Ionen sind dœr elektrostaatsche Antogkraft an een bunden. Een Solt het enen fasten Aggregaattostand un is een kristallin Stoff, waarin de positive un negativen Ionen in een Kristallgitter in de Reeg brocht sind. De bekanntste Verbinnen ut disse Grupp is dat Kaaksolt, Natriumchlorid, (NaCl), dat in de Köök bruukt warrt, üm Smack an’t Eten to kriegen. De Chemie underschhed twee Sorten Solt: Orgaansche Solten: De Süürrest-Ion is afkümstig van ene organsich Süür, so as Solt uut Carbonsüür (Carboxylaatsolte) oder Phenolaten. Ook Zyklopentadieen kann as Süür upkomen. To de Gruppe van orgaanschen Solten tellt ook: Acetaten, Acrylaten, Ascorbaten, Barbituraten, Benzoaten, Zitraten, Formiaten, Fumaraten, Malonaten, Naftenaten, Oxalaten, Palmitaten, Picolinaten, Stearaten, Tartraten en Xanthaten. Anorgansche Solten: Dat Süürrestion bild hier een Sort Halogeen, Metall, Nichmetall, inklisive Kœlenstoff. To de Gruppe van orgaanschen Solten tellt ook: Aluminaten, Antimonaten, Antimoniden, Arsenaten, Arseniden, Arsenieten, Boraten, Bromaten, Bromiden, Karbonaten, Chloraten, Chloriden,
De Titel vun dissen Artikel is nich op Platt. Merseburg is de hoochdüütsche Naam. Den plattdüütschen Naam weet wi nich genau. Wenn du em kennst, denn vertell uns dat man. De Oort liggt nich in Plattdüütschland, hett aver womööglich liekers en plattdüütschen Naam. Merseburg is en düütsche Stadt in’n Süden vun Sassen-Anholt bi Halle. De Stadt hett 34.190 Inwahners (Stand: 2006) up en Flach van 36,08 km². De Lüüd in’t Rebeet Merseburg snackt siet’t Middelöller Hoochdüütsch. Merseburg hett siet’t Middelöller ok en Doom, män siet de Tied vun Martin Luther gifft dat hier keen Bischop mehr. Vör de Tied vun’t Drüdde Riek weern in den Bezirk Merseburg, de dat siet mehr denn 50 Jahr nich mehr gifft, extrem vele Nazi- un KPD-Stimmen. In Merseburg geev dat in de Tied vun de DDR bannig slecht Lucht, wiels dat hier Bruunkahlbargbo geev. Merseburg is in de Niege Hanse. Merseburg. Mehr Biller, Videos oder Audiodateien to’t Thema gifft dat bi Wikimedia Commons.
Hüsten is en Oortsdeel vun Arensperg in den Hoochsuerlandkreis in Noordrhien-Westfalen in Düütschland. He höört to Naime-Hüsten, wat vun 1941 bet 1974 ene Stadt weer. Hüsten liggt in't Ruhrdaal. De Flach vun Hüsten is 15,042 km². Den 30. Juni 2008 harr Hüsten 11.009 Inwahners. An den Roothuusplatz staht dat Roothuus vun de Stadt Arensperg. De Gewerkschaften weern vör den Eersten Weltkrieg nich stark. Dat gifft de Hüstener Kirmes mehr denn 1000 Johr. Se find't in den September statt un hett veel Spood. 1360 warr Hüsten ene Freiheit. 1613 is schier de Hälvt vun de Minschen an de Pest dood bleven. Johann von der Berswordt (1578–1640), Herr op Hüsten, schreev 1624 dat „Westfälisch Adelich Stammbuch“, dat 1742 druckt warr. 1837 warr dat Amt Hüsten gründ't. 1871 harr Hüsten 1.578 Inwahners un 1911 6.609. Dat Ünnernehmen Hüstener Gewerkschaft, wat dat nich mehr gifft, weer lang dat wichtigste in de Gemeen. Bet 1941 weer Hüsten ene Gemeen, de Freiheit Hüsten. Den 1. März 1946 worr int Hüstener Karolinenhospital Konrad Adenauer de Vörsitter vun den Zonenutschuss vun de CDU wählt. Siet to Naime-Hüsten (hoochdüütsch) VGH - Verkehrs und Gewerbeverein Hüsten e. V. (hoochdüütsch) [1]
In disse List vun de Örgel in Oostfreesland staan de historische Örgel en bedüdende Örgelneebauten in Oostfreesland, een vun de riekste Orgellandschapen vun de Welt met Instrumenten ut allen Epochen vanaf de laat Gotik (15. Johrhunnert). All Örgel, die öller as 150 Johr sünd, worden hier nöömt. Disse List höört bi de Siet Örgellandschap Oostfreesland, waar ok Literatur te finnen is. röm. Tall = Tallen van de Manualen P = selfstandig Pedal p = anhangen Pedal arab. Tall = Tallen vun de klingende Register
Disse Artikel is man blots en Stubben. Du kannst Wikipedia helpen un em verbetern. Tangermünn is en lütte Hansestadt in de Olmark in’n noorden Deel vun Sassen-Anholt, se liggt an de Ilv in den Landkreis Stendal. De groot Tied vun Tangermünn was dat 14. Johrhunnert, as Karl IV. Kaiser was, Tangermünn was een besooners beleefd Plaats vun de Monarch. Dat Roothuus is ut dat 15. Johrhunnert un besünners antokieken sünd ok de Fachwarkhüser in dat historisch Zentrum. Eeen anner Siegenswürdigkeit is de Grete-Minde-Denkmal. De Stadt is in de Niege Hanse. In Tangermünn leven 9493 Inwahner (Stand: 31. Dez. 2007) up en Rebeet vun 22,01 km².
Korinth (neegr. Κόρινθος Kórinthos (F.Sg.) is ene Stadt up den Peloponnes in Grekenland. Hüdigendags (2010) leevt dor ca.58.000 Inwahners. De Stadt liggt an den Isthmus vun Korinth, dat is de Landenge, de dat Faste Land vun Grekenland un de Halfinsel Peloponnes verbinnen deit. In'n Westen vun düsse Landenge liggt de Golf vun Korinth. Korinth is den Peloponnes siene tweetgröttste Stadt. Dor sitt ok de Verwalten vun de Präfektur Korinthia. Um de Stadt rum liggt de Lechaio-, de Kalamaki-, de Loutraki- un de Geraneia-Bargen. Korinth liggt so wat bi 79 km westlich vun Athen. In de Antike sünd Scheepe up Sleden över de Felsen vun de Landenge trocken wurrn. Vun dat 19. Johrhunnert af an gifft dat dor avers den Kanal vun Korinth. Korinthos is en vun de olen Oortsnaams in Grekenland, de noch ut de Tied stammen doot, as de Pelasgers dor vör de Greken al leven döen. Just so, as Mykene, Tiryns un Pylos hett in Korinth in de Bronzetied wohrschienlich al en Stadt mit ene Borg stahn, de to de Kultur vun Mykene torekent weern kann. Na de Mythologie is Sisyphos de eerste vun en ganze Rege vun Königen vu Korinth ween. Jason schall hier Medea verlaten hebben.
Disse Artikel is man blots en Stubben. Du kannst Wikipedia helpen un em verbetern. Perlberg is ene lütte Hansestadt in de Prignitz in’t nordwestelke Brannenborg, de ook Kreisstadt vun den Landkreis Prignitz is. Dor leven 12.390 Inwahner (Stand: 30.09.2010) up en Flach vun 137,81 km². De Stadt is an de Isenbohn vun Wittenberge noh Wittstock. Perlberg is siet 1239 Stadt, wat se noh’t Soltwedeler Recht warr. In’t 17. Johrhunnert sunk de Tahl vun de Inwahners op minder denn 10 % vun de Minschen vör’n Krieg. De westdüütschen Partnerstäder vun Perlberg sün Kaarst, Pinnbarg un Norderstedt.
Archidamos II. weer König vun Sparta vun 476 bit 427 v. Chr.. He keem ut dat Huus vun de Eurypontiden. To Anfang vun sien Regeern möss en en paar Mol gegen de upsternaatschen Messeniers gegenan gahn. An dat Licht vun de Geschichte treed he denn eerst wedder an'n Anfang vun den Peloponnes'schen Krieg. Archidamos versöch dat un raad af vun en Krieg gegen dat mächtige Athen, man de Lüde in Sparta wollen nich up em hören. Ofschoonst he egentlich gegen den Krieg weer, hett he denn doch sien Plicht daan un föhr de spartaansche Landmacht an, as de 431 v. Chr. in Attika infallen dö. Ok Platäa hett he 429 v. Chr. angrepen. Na em hett de eerste Afsnitt vun den Peloponnes'schen Krieg den Naam „Archidamos sien Krieg“ kregen. As he storven is, hett he twee Söhns torüchlaten, dat weern Agis un Agiselaos, de beide later noch en grote Rull speelt hefft.
◄ | 6. Johrhunnert v. Chr. | 5. Johrhunnert v. Chr. | 4. Johrhunnert v. Chr. | ► 470er v. Chr. | 460er v. Chr. | 450er v. Chr. | 440er v. Chr. | ► 476 v. Chr. | 475 v. Chr. | 474 v. Chr. | 473 v. Chr. | 472 v. Chr. | ► | ►► Archidamos II. warrt König vun Sparta.
De Königen vun Sparta regeern in dat antike Sparta up den Peloponnes. De Herrschop vun de doren Königen weer anners, as in de annern Stadtstaten in Grekenland. Sparta is bit in de Tied vun den Hellenismus hen vun Königen regeert wurrn. Dormols weer in de meisten annern Staten in Grekenland de arvliche Monarkie al verswunnen. Bovenhen regeern ok jummers twee Königen to de glieke Tied. Dor geev dat en Grund för, de de lä in dat Verleden. Eenmol in de ganz fröhe Geschicht vun Sparta kreeg de König, de dormols regeern dö, Tweeschen. Dat weern beides Jungs, mit Naam vun Agias un Eurypon. As denn dat Orakel vun Delphi fraagt wurrn is, wen vun de Beiden na dat Gesett nu egentlich up den Throon sitten scholl, dor keem de Antwoort: Dor schollen se Beide up sitten. So keem dat denn ok un de beiden Prinzen grünnen nu jedeen sien Huus. Dat weern de Hüser vun de Agiaden un vun de Eurypontiden. Normolerwiese hefft de beiden Hüser jummers Striet mit'nanner harrt, man dor scheern sik de Spartaners nich groot üm. So lang, as de Hüser vun de Königen sik kabbeln döen, menen se, konnen se nich würklich „gefährlich“ weern un nich
De Naam Pelasgers (Ooltgreeksch: Πελασγοί, Pelasgoí, Eentall Πελασγός, Pelasgós) is in dat Ole Grekenland vun en Reeg vun Schrievers bruukt wurrn, wenn se dor Völker mit benömen döen, de vör de Greken in Grekenland leevt harrn. In de Tied vun dat Klassische Grekenland geev dat Enklaven an verscheden Stäen in't Land, de düssen Naam dregen döen. Dor snacken de Lüde dormols noch en Sprake oder ok en Reeg vun Spraken, wo en to seggen konn: Mit de Greeksche Sprake harr dat nix to doon. Up de annere Siet geev dat ok en paar antike Schrievers, de menen, de Pelasgers weern woll Greken ween. Ok is dor dormols vun vertellt wurrn, dat grote Delen vun Grekenland in de verleden Tied to de Pelasgers tohöörn döen, bit den de Hellenen dor ankamen weern. In'n Groten un Ganzen weern dat de Delen vun Grekenland, wo to de dore Tied de Lüde leven döen, de den ooltgreekschen Dialekt „Ioonsch“ snacken döen. Vun de Pelasgers ehre Sprake is bloß bekannt, wat sik an nich-greeksche Wöör in de Greeksche Sprake finnen lett. Över de Verwandtschop vun düsse Sprake mit annere Spraken warrt noch forscht un up de Fraag, ob dat nu würklich de Sprake vun de
Dat Huus vun de Eurypontiden weer een vun de beiden Hüser vun de Königen vun Sparta. Se hefft en Mann mit Naam „Prokles“ an jem ehrn Vörvadder ankeken. Düsse Prokles schall na de greeksche Mythologie ut Herakles siene Familie afstammen. In de Politik vun Sparta spelen de Eurypontiden meist en ringere Rull, as de Vetreder vun dat annere Huus, de Agiaden. Man mit de Johrhunnerten, un sunnerlich, as Sparta na den Peloponnes'schen Krieg gegen Athen in Grekenland dat Seggen harrt hett, änner sik dor wat an un ok de Eurypontiden spelen en besunnere Rull in dat Speel vun de Mächt in Sparta. De gröttsten Königen ut düt Huus sünd woll Archidamos II. un sien Söhn Agesilaos II., de up Sparta siene Politik en duerhaftigen Infloot utöövt hefft.
Disse Artikel is man blots en Stubben. Du kannst Wikipedia helpen un em verbetern. Demmin is en lütte Hansestadt in Vörpommern, wat en Deel vun dat düütsche Land Mekelnborg-Vörpommern is. Demmin weer bet 2011 de Kreisstadt vun’n Landkreis Demmin un liggt siet 2011 in’n Landkreis Mekelbörgsche Seenplatt. Demmin liggt Münn vun de Trebel un an de Tollense in de Peene, jüst in den Noordoosten vun Mekelnborg-Vörpommern. En Stadt bi Demmin is de Reuterstadt Stemhagen. De Naam Demmin keem vun’t slaavsche Woort timänie, wat morastig Rebeet heet. Demmin kreeg twüschen 1236 un 1249 lübsch Recht.
Dat Huus vun de Agiaden weer, blangen de Eurypontiden, een vun de beiden Hüser vun de Königen vun Sparta. Se menen, dat se vun Eurysthenes afstammen döen. De scholl na de greeksche Mythologie ut Herakles siene Familie kamen. Eurysthenes sien Söhn Agis I. schall dat Huus vun de Agiaden grünnt hebben. De Agiaden sünd as vörnehmer ansehn wurrn, as de Eurypontiden. Sünnerlich in de Tied vun dat Klassische Grekenland spelen se in de Politik vun Sparta ok de gröttere Rull. Grote Königen, as Kleomenes I., Leonidas I. un Pausanias höörn to jem ehr Huus.
Uelzen (Utspraak: Ülzen) is ene Kreisstadt in Neddersassen in Düütschland. De Hansestadt höört to den Landkreis Uelzen. Se liggt an den Fluss Ilmenau in de Metropoolregion Hamborg. In Uelzen sünd dat Theater an der Ilmenau un dat Theater an der Rosenmauer. De Bahnhoff warrt ook Hundertwasserbahnhof nöömt. Dat enzige Dagblaad is de Allgemeine Zeitung der Lüneburger Heide. In de Stadt stahn vele Fackwarkhüüs. In den Stadtraat hett de SPD 18 Liddmaten, de CDU 15, dat Bündnis 90/De Grönen 3 un de FDP 2. De Politiker Peter Struck hett in Uelzen läwt (2008). De vörmolige Böverbörgermeestersche vun Kiel, Angelika Volquartz vun de CDU is ut Uelzen. Dat öllste Bowark is de ehemaalsche Kloosterkark Ollenstadt. Uelzen billt en Middelzentrum för de Öörd in de Ümgegend. Friedrich Klinge Politiker un Bundsdagsafordneter (1883-1949) Steed vun de Stadt Uelzen (hoochdüütsch) Steed över de Uelzener Historie (hoochdüütsch)
Sisyphos (ooltgr. Σίσυφος) oder Sisyphus (Lat.) is en Figur ut de Greeksche Mythologie. Dor warrt vertellt, he schall Korinth grünnt hebben un he weer denn de eerste König vun düsse Stadt. Sisyphos hett as Minsch de Gödder rutfoddert. De hefft denn Thanatos (de Dood) up em lostüert, de scholl em fangen. Man de plietsche Sisyphos hett Thanatos for'n Narren harrt un hett em fast bunnen. Ares hett em eerst en paar Dage later free tüdelt. In düsse Tied is numms up de Eer storven. Na düssen Trick hefft de Gödder befahlen, dat he würklich starven möss. Man he hett siene Fro den Updrag geven, se scholl em nich begraven un bavenhen scholl se em keen Münt as Obolus för den Fährmann Charon unner de Tung leggen. So weer dat nich mööglich, dat he över den Styx överwegföhr na de Unnerwelt. As he in den Hades ankeem, hett he dor bi den Gott Hades över siene Fro klaagt un seggt, se harr sik um nix scheert. Dor möss Hades em torüchstüern, dat he de nödigen Ritualen afhanneln konn. Man as Sisyphos baven weer, dach he dor nich an, torüch to kehren na de Unnerwelt un besloot, he woll noch en beten
Bergen is de hoochdüütsche Naam von Bargen, Stadt in Noorwegen, Bargen, Stadt in’n Landkreis Celle, Neddersassen, Bargen, Gemeen in’n Landkreis Lüchow-Dannenbarg, Neddersassen, Bargen, Stadt in’n Landkreis Vörpommern-Rügen, Mekelborg-Vörpommern, Barjen, Oort in de Stadt Wanzlä-Börde in’n Landkreis Börde, Sassen-Anholt. Bergen betekent Bergen, en Familiennaam (för Lüüd mit düssen Naam kiek dor), Bergen, Stadt in de Provinz Hennegau, Belgien, Bergen, Gemeen in’n Landkreis Birkenfeld, Rhienland-Palz, Bergen, Gemeen in’n Landkreis Traunstein, Bayern, Bergen, Gemeen in’n Landkreis Weißenburg-Gunzenhausen, Bayern, Bergen, Gemeen in’n Vogtlandkreis, Sassen, Bergen bi Neuburg, Oort in de Stadt Neuburg an der Donau in’n Landkreis Neuburg-Schrobenhausen, Bayern, Bergen, Oort in de Gemeen Eichigt in’n Vogtlandkreis, Sassen, Bergen, Oort in de Gemeen Affing in’n Landkreis Aichach-Friedberg, Bayern, Bergen, Oort in de Marktgemeen Altusried in’n Landkreis Oberallgäu, Bayern, Bergen, Oort in de Stadt Baukem, Noordrhien-Westfalen, Bergen, Oort in de Gemeen Elsterheide in’n Landkreis Bautzen, Sassen, Bergen, Oort in de Gemeen Grabenstätt in’n Landkreis Traunstein, Bayern, Bergen, Oort in de Gemeen Losheim am See in’n Landkreis Merzig-Wadern, Saarland, Bergen, Oort in de Stadt Luckau in’n Landkreis Dahme-Spreewald, Brannenborg, Bergen, Oort in de Gemeen Nußdorf am Inn in’n Landkreis Rosenheim, Bayern, Bergen, Oort in de Marktgemeen Reisbach in’n Landkreis Dingolfing-Landau, Bayern, Bergen, Oort in de Gemeen
Bargen betekent Bargen, en Hööchd, de sik ut de Ümgegend rutheevt, Bargen, en gröttere Grupp von sone Hööchden, de en Bargkeed billt, Bargen, Stadt in Noorwegen, Bargen, Stadt op Rügen, Bargen, Oort in de Gemeen Arf in’n Kreis Sleswig-Flensborg, Sleswig-Holsteen, Bargen, Stadt un Gemeen in’n Landkreis Celle, Bargen, Gemeen in’n Landkreis Lüchow-Dannenbarg, Neddersassen, Bargen, Oort in de Gemeen Rehm-Fleet-Bargen in’n Kreis Dithmarschen, Sleswig-Holsteen, Bargen, Oort in de Gemeen Helmstadt-Bargen in’n Rhein-Neckar-Kreis, Baden-Württembarg, Bargen, Oort in de Gemeen Engen in’n Landkreis Konstanz, Baden-Württembarg, Bargen, Oort op Texel, Bargen, Gemeen in’n Kanton Bern, Swiez, Bargen, Gemeen in’n Kanton Schaffhausen, Swiez. Bargen is de Familiennaam von Ascan von Bargen (* 1976), düütsch-italieenschen Schriever, Carl von Bargen (1853–1933), düütschen Maler, Daniel von Bargen (1950–2015), US-amerikaanschen Schauspeler, Henning von Bargen (* 1959), düütschen Sozioloog, Pädagoog un Schriever, Philine von Bargen (* 1991), düütsche Footballspelerin, Raphael von Bargen (* 1977), düütschen Schauspeler, Rolf von Bargen (1921–1994), düütschen Journalist, Werner von Bargen (1898–1975), düütschen Diplomaat. Kiek ok bi: Barge. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep
Barg betekent Barg, en Hööchd, de sik ut de Ümgegend rutheevt, Barg, Oort in de Gemeen Stood in’n Landkreis Stood, Neddersassen, Barg, Deel von dat Dörp Brobargen in de Gemeen Kronenborg in’n Landkreis Stood, Neddersassen. Barg is de Familiennaam von Benjamin Barg (* 1984), düütschen Footballspeler, Erhard Barg (1544–na 1603), düütschen Bildhauer, Felicitas Barg (1900–2002), düütsche Rezitatersche, Friedbert Barg (1947–2014), düütschen Journalist un Schriever, Gerhard Barg (1858–1926), düütschen Warftdirekter, Johanna Barg (* 1984), düütsche Volleyballspelerin, Simon Barg (* 1983), kanaadschen Ieshockeyspeler, Thorsten Barg (* 1986), düütschen Footballspeler, Werner Barg (* 1957), düütschen Schriever un Filmproduzent. Kiek ok bi: Barch. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Ephoren (ooltgr. ἔφορος, „Upseher“) weern Beamten in de antike Stadt Sparta in Grekenland. Wat de Ephoren to doon harrn, is nich genau bekannt. Wohrschienlich hett de Apella düt Amt schapen, vunwegen dat se gegen de Macht vun de Gerusia un vun de Königen vun Sparta wat gegen setten wullen. De Ephoren hefft de Versammeln vun dat Volk tohopenropen un de Debatten organiseert. De Königen hefft an de Ephoren en Deel vun de Rechtspreken (in Fragen vun dat Zivilrecht) afgeven. De Ephoren hefft ok sware Verbreken anklaagt un bi Perzessen üm den Staat in de Gerusia konn de Anklaag ok bi jem liggen. Bovenhen keken se dor up, dat de jungen Mannslüde noog to Eten kregen un dat se gesund weern un wie se utsehn döen. Bi de Wahl to de fiev Ephoren konn jedeen Vullbörger mitmaken. Dat weer in Sparta ganz wat besunners, vunwegen dat bi de annern Ämter bloß ganz bestimmte Mannslüde in Frage kemen. Bi de Königen weer wichtig, dat se ut de richtigen Hüser afstammen döen un de Liddmaten vun de Gerusia mössen al över 60 Johre oolt ween. Tohopen mit de Königen stünnen de Ephoren för den Staat Sparta in, jeden Maand hefft Königen un Ephoren
Charles Vidor, eegentlich Karoly Vidor (* 27. Juli 1900 in Budapest; † 4. Juni 1959 in Wien) weer en ut Ungarn stammend US-amerikaansch Speelbaas. Vidor wurr bekannt as Regisseur vun tallriek US-amerikaansch Speelfilme. 1946 kreeg he den „Silver Condor“ för den besten utländschen Film „A Song to Remember“ (1945). 1953 un 1956 weer he vun de US-amerikaansch Directors Guild of America för de beste Regiearbeit nomineert. He hett ok en Steern up de Walk of Fame am Hollywood Blvd. Kreegen. Vidor is bi de Dreiharbeiten to de Film „Nur wenige sind auserwählt.“ storven. Sien Fründ George Cukor hett denn de Film för hüm to’n Ennen brocht. 1932 - Die Maske des Fu-Manchu (The Mask of Fu Manchu) 1937 - Der große Gambini (The Great Gamibini) 1940 - Die Irrwege des Oliver Essex (My son, my son) 1941 - Das Geheimnis der drei Schwestern (Ladies in retirement) 1943 - Desperados – Aufruhr der Gesetzlosen (The desperados) 1944 - Es tanzt die Göttin (Cover Girl) 1944 - Modell wider Willen (Together again) 1945 - Polonaise (A song to remember) 1946 - Gilda 1948 - Liebesnächte in Sevilla (The loves of Carmen) 1950 - Auf des Schicksals Schneide (Edge of doom) – Regie